Държавен вестник, бр. 17, 2010 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  17
всички права и свободи, провъзгласени в нея, 
без каквато и да било разлика, в това число и 
разликата по отношение на пола,
напомняйки, че международните пактове 
за правата на човека и другите международни 
договори по правата на човека забраняват 
дискриминация, основана на пол,
позовавайки се също на Конвенцията за 
премахване на всички форми на дискриминация 
по отношение на жените („конвенцията“), в 
която държавите страни осъждат дискримина­
цията по отношение на жените във всичките 
є форми и изразяват съгласие незабавно и с 
всички подходящи средства да водят политика 
за премахване на дискриминацията по отно­
шение на жените,
потвърждавайки своята решимост да осигу­
ряват пълното и равноправно осъществяване 
на всички права и основни свободи от жените 
и да предприемат всички ефективни действия 
за предотвратяване нарушения на тези права 
и свободи, 
се споразумяха за следното:
Член 1
Всяка държава – страна по този протокол 
(„държава страна“), признава компетентността 
на Комитета за премахване на всички форми 
на дискриминация по отношение на жените 
(„комитетът“) да приема и разглежда съоб­
щения, представени в съответствие с член 2.
Член 2
Съобщения могат да се представят от или 
от името на лица или групи от лица, намиращи 
се под юрисдикцията на държава страна, които 
твърдят, че са жертва на нарушение от страна 
на тази държава на което и да е от правата, 
провъзгласени в конвенцията. Когато съоб­
щението е представено от името на лица или 
групи от лица, това трябва да стане с тяхното 
съгласие, освен ако авторът може да оправдае 
действията от тяхно име без тяхно съгласие.
Член 3
Съобщенията трябва да се представят в пис­
мен вид и да не бъдат анонимни. Комитетът 
няма да разглежда съобщения, които засягат 
държава – страна по конвенцията, която не е 
страна по този протокол.
Член 4
1. Комитетът няма да разглежда съобщения, 
ако не бъде доказано, че са били изчерпани 
всички вътрешноправни средства за защита, 
освен ако прилагането на тези средства е било 
необосновано забавено или няма да доведе до 
ефективна защита.
2. Комитетът счита за недопустимо всяко 
съобщение, когато:
а) по същество то е било разглеждано от 
комитета или когато то е било или се разглежда 
в рамките на друга процедура на международно 
разследване или решаване на спорове;
б) то е несъвместимо с разпоредбите на 
конвенцията;
в) то е явно необосновано или недостатъчно 
обосновано;
г) то представлява злоупотреба с правото 
на представяне на съобщение;
д) фактите, предмет на съобщението, са 
възникнали преди влизането в сила на този 
протокол за засегнатата държава страна, освен 
ако тези факти са продължили и след тази дата.
Член 5
1. По всяко време след получаването на 
съобщението и преди произнасяне по същество 
комитетът може да отправи до засегнатата 
държава страна за спешно разглеждане искане 
държавата страна да вземе необходимите вре­
менни мерки за предотвратяване на евентуална 
непоправима щета на жертвата или жертвите 
на твърдяното нарушение.
2. Когато упражнява правомощията си по 
алинея 1 от този член, комитетът не се про­
изнася по допустимостта или по съществото 
на съобщението.
Член 6
1. Освен в случаите, когато комитетът счита 
съобщението за недопустимо без позоваване на 
засегнатата държава страна и при условие, че 
лицето или лицата са съгласни да бъде разкрита 
самоличността им пред тази държава страна, 
комитетът предоставя в конфиденциален поря­
дък всяко съобщение, което му е представено 
в съответствие с този протокол, на вниманието 
на засегнатата държава страна.
2. В шестмесечен срок получаващата дър­
жава страна трябва да представи на комитета 
писмени обяснения или изявления, изясняващи 
случая, и мерките, предприети от държавата, 
ако има такива.
Член 7
 1. Комитетът разглежда съобщенията, по­
лучени в съответствие с този протокол, като 
взема предвид цялата информация, която му 
е предоставена от или от името на лица или 
групи от лица и от засегнатата държава стра­
на, ако тази информация е предоставена на 
заинтересованите страни.
2. Комитетът заседава при закрити врати, 
когато разглежда съобщения, получени в съ­
ответствие с този протокол.
3. След разглеждане на съобщението ко­
митетът съобщава своите становища по него 
заедно с препоръките си, ако има такива, на 
заинтересуваните страни.